
E L Ő T E R J E S Z T É S

a „Ki kicsoda Martfűn” című kiadvány megjelentetésére


Martfű Város Önkormányzata Képviselő-testületének 
2020. február 27-i ülésére









Előkészítette: Hegedűsné Blaskó Anikó aljegyző 

Véleményező: Oktatási, Művelődési, Sport, Civil és Egyházi Kapcsolatok Bizottsága
                         Pénzügyi, Ügyrendi és Városfejlesztési Bizottsága

Döntéshozatal: egyszerű többség 

Tárgyalás módja: nyilvános ülés




Tisztelt Képviselő-testület!


Martfű Város Önkormányzatának Képviselő-testülete a 2019. június 27-i ülésén tárgyalta a „Ki kicsoda Martfűn” című kiadvány nyomdai költségeihez előirányzat biztosítására és a nyomda megbízására című előterjesztést.

Az ennek alapján meghozott határozat szerint a könyv 1000 példányban történő kiadásához szükséges 1.386.000 Ft költségvetési fedezetet Martfű Város Önkormányzatának Képviselő-testülete az Önkormányzat 2019. évi költségvetésének általános tartalékkerete terhére biztosította, amely összeg idén betervezésre került a 2020. évi költségvetésünkbe is.

A döntésben a martfűi Penta Print Nyomdaipari és Kereskedelmi Kft-t bízta meg az alábbi árajánlata szerinti paraméterekkel történő előállítás előkészítésével:
méret: 165x230 mm,
terjedelem: 240 oldal
mennyiség: 1.000 példány,
belív: 90 g matt műnyomó 1+1 szín
borító: 300 g műnyomó 4+0 szín + fólia
kötészet: ragasztott
ár: 1.320 Ft/db+ 5 % ÁFA.

Ezen kívül a határozatban a polgármester a vállalkozói szerződés megkötésére is felhatalmazást kapott, mely alapján a kiadvány előállításának határideje 2020. március 31. 

A könyv megjelentetését 2020. áprilisában tervezzük, ünnepélyes bemutató megtartásával. 
Ezt követően - kapcsolódva a hagyományosan minden évben megrendezett május 1-i „Város Napja ünnephez - kerülhetne sor a kiadványnak a városi ünnepségünkön széles körben történő népszerűsítésére, forgalmazására, amelynek az idén 70 éves településünk hét évtizedes évfordulójának megünneplése is különös aktualitást nyújthat.

A kiadó Martfű Város Önkormányzata lesz, ehhez térítésmentes ISBN számot szükséges igényelnünk az Országos Széchenyi Könyvtárban működő Magyar ISBN és ISMN Irodától, melyhez a kiadványokból 6 db kötelespéldányt az intézmény rendelkezésére kell bocsájtanunk.
 
Az előállítandó 1.000 példány kiadványból javasolom, hogy 200 db-ot városmarketing célra használjunk fel s az így fennmaradó további példányokat pedig a Martfű Városi Művelődési Központ és Könyvtár forgalmazza önköltségi áron. 
Ennek összege a mellékelt önköltség számítás alapján 794 db kiadvány figyelembe vételével bruttó 2.050 Ft/db.

Kérem, hogy az előterjesztést megtárgyalni és az alábbi határozati javaslatot elfogadni szíveskedjenek:

Határozati javaslat:

Martfű Város Önkormányzata Képviselő-testületének 
……../2020. (……)  határozata
a „Ki kicsoda Martfűn” című kiadvány megjelentetéséről 

Martfű Város Önkormányzatának Képviselő-testülete megtárgyalta a „Ki kicsoda Martfűn” című kiadvány megjelentetéséről szóló előterjesztést és az alábbi döntést hozza:

Martfű Város Önkormányzatának Képviselő-testülete az 1.000 példányban előállításra kerülő „Ki kicsoda Martfűn” című kiadványból 200 db városmarketing célra történő felhasználását rendeli el.
[bookmark: _GoBack]A további 794 db kiadvány bruttó 2.050 Ft/db önköltségi áron történő forgalmazásával a Martfű Városi Művelődési Központ és Könyvtár intézményt bízza meg. 


Erről értesülnek:
1.) Jász-Nagykun-Szolnok Megyei Kormányhivatal, Szolnok,
2.) Képviselő-testület tagjai, Helyben,
3.) Városi Művelődési Központ és Könyvtár, Martfű,Mártírok út 1.,
4.) Irattár.


M a r t f ű, 2020. február 12.
                                                                                       Dr. Papp Antal polgármester
                                                                                                                  



Látta: Szász Éva jegyző                                                  

